Αναδρομική Επιδημιολογική Μελέτη Κροταφογναθικών Διαταραχών
Creators: name: Μάρκου, Βασιλική Μιχαήλ
Publisher: name: Aristotle University of Thessaloniki
Year: 2019
Subjects: Κροταφογναθικές διαταραχές
Επιδημιολογία
Συμπτώματα, αιτιολογικοί παράγοντες, διάγνωση
Temporomandibular disorders,
Epidemiology
Symptoms, aetiological factors, diagnosis

description: Εισαγωγή: Οι κροταφογναθικές διαταραχές είναι μία ομάδα διαταραχών που επηρεάζουν την κροταφογναθική άρθρωση, τους μασητήριους μύες και τις συναφείς δομές, που εμφανίζουν κοινά συμπτώματα ∙ πόνο, ήχους από την κροταφογναθική άρθρωση (κλικ, τρισμός) και περιορισμένη ή ασύμμετρη κίνηση της κάτω γνάθου. Σκοπός: Η μελέτη αυτή σχεδιάστηκε για να αναλύσει ασθενείς με κροταφογναθικές διαταραχές, οι οποίοι προσήλθαν στην Στοματική και Γναθοπροσωπική Χειρουργική, της Οδοντιατρικής Σχολής Θεσσαλονίκης ανάλογα με την ηλικία, το φύλο, το επάγγελμα, τα κλινικά σημεία και συμπτώματα, τους πιθανούς αιτιολογικούς παράγοντες και τη διάγνωση. Υλικά και Μεθοδολογία: Πραγματοποιήθηκε αναδρομική επιδημιολογική μελέτη στην οποία αντλήθηκαν δεδομένα από το αρχείο του εξωτερικού ιατρείου της Στοματικής και Γναθοπροσωπικής Χειρουργικής, της Οδοντιατρικής Σχολής του Αριστοτελείου Πανεπιστημίου Θεσσαλονίκης μεταξύ Σεπτεμβρίου 2015 και Δεκεμβρίου 2018. Από τους 733 ασθενείς που καταγράφηκαν, ανακτήθηκαν τα 727 ιστορικά. Από τα ιστορικά των ασθενών καταγράφηκαν ο αριθμός ιστορικού, η ηλικία, το φύλο, το επάγγελμα, τα σημεία και τα συμπτώματα, οι πιθανοί αιτιολογικοί παράγοντες των κροταφογναθικών διαταραχών καθώς και η διάγνωση. Η ανάλυση των συλλεχθέντων δεδομένων, πραγματοποιήθηκε χρησιμοποιώντας το πρόγραμμα Microsoft Excel database 2013 για το λογισμικό Windows της Microsoft. Αποτελέσματα: Η πιο συχνά επηρεασμένη ηλικιακή ομάδα ήταν 20-29 ετών και 50-59 ετών (32,14%, 14,84%, αντίστοιχα). Οι κροταφογναθικές διαταραχές ήταν πιο συχνές μεταξύ των γυναικών (75,38%) από τους άνδρες (24,62%). Η πλειοψηφία των ασθενών ήταν μαθητές/ φοιτητές (32,05%). Το πιο κοινό σύμπτωμα η ευαισθησία σε ένα ή περισσότερους μασητήριους μύες (71,94%) και οι συνηθέστεροι αιτιολογικοί παράγοντες για τις κροταφογναθικές διαταραχές ήταν το άγχος (73,45%) ακολουθούμενο από το σφίξιμο των δοντιών (47,59%). Το άγχος και το σφίξιμο των δοντιών ήταν τα πιο συχνά μεταξύ των γυναικών (77,01%, 48,91% αντίστοιχα) σε σχέση με τους άνδρες (62,57%, 43,57% αντίστοιχα), ενώ η ύπαρξη ιστορικού τραύματος ήταν συχνότερη στους άνδρες (15,64%) από τις γυναίκες (6,75%). Η πιο συχνή διάγνωση ήταν η μασητηριακή μυαλγία (32,05%) και ο πιο κοινός συνδυασμός ήταν η μασητηριακή μυαλγία με την υπερκινητικότητα/ εξάρθρημα (6,05%). Συμπέρασμα: Η πλειονότητα των ασθενών με κροταφογναθικές διαταραχές ήταν νεαροί ενήλικες και γυναίκες. Η επικράτηση των σημείων και συμπτωμάτων των κροταφογναθικών διαταραχών ήταν ψηλή και η αιτιολογία των διαταραχών είναι πολυπαραγοντική. Η πλέον διαδεδομένη διάγνωση ήταν η μασητηριακή μυαλγία.
description: Introduction: Temporomandibular disorders is a number of disorders affecting the temporomandibular joints, masticatory muscles, and associated structures, all of which have common symptoms such as pain, sounds from the temporomandibular joint and limited mouth opening. Recognized as the most common non-dental reasons chronic orofacial pain. Purpose: This study was designed to analyze patients with temporomandibular disorders, who came to the Oral and Maxillofacial Surgery, School of Dentistry Thessaloniki according to their age, gender, occupation, clinical signs and symptoms, possible etiologies and diagnosis. Material and Methods: A retrospective epidemiological study was performed and data were obtained from the archives of the Oral and Maxillofacial Surgery, School of Dentistry, Aristotle University of Thessaloniki, between September 2015 and December 2018. Out-patient records were recorded anonymously with their historical number and a total of 733 patients were recorded. Patient records were subsequently searched and 727 histories were retrieved. From patient histories were recorded the historical number, age, sex, occupation, signs and symptoms, possible etiological factors of temporomandibular disorders and diagnosis. The collected data were analyzed using Microsoft Excel database 2013 for Microsoft Windows software. Results: The most commonly affected age group was 20-29 years and 50-59 years (32.14%, 14.84%, respectively). Temporomandibular disorders were more common among women (75.38%) than men (24.62%). The majority of patients were students (32.05%). The most common sign and symptom was tenderness in one or more chewing muscles (71.94%) and the most common etiological factors for temporomandibular disorders were anxiety (73.45%) followed by tooth clenching (47.59%). The stress and teeth clenching were the most frequent among women (77.01%, 48.91% respectively) compared to men (62.57%, 43.57% respectively), whereas historical trauma was more common in men (15.64%) than women (6.75%). Anxiety and tooth clenching were also the most common combination of etiological factors (18.84%). The most common diagnosis was masticatory myalgia (32.05%) and the most common combination was masticatory myalgia with hypermobility / subluxation (6.05%). Conclusion: The majority of patients with temporomandibular disorders were young adults and women. The prevalence of signs and symptoms of temporomandibular disorders was high and the etiology of the disorders is multifactorial. The most common diagnosis was masticatory myalgia.